Forbedringsforslag for utstyr i kyst- og strandsonen

Referat fra workshop for forbedringsforslag for utstyr i kyst- og strandsonen

|  |  |
| --- | --- |
| Ordstyrer: Jan Gaute Fjeldstad Haug | Referent: Frode Engen/Jan Gaute Fjeldstad Haug |
|  |  |

# Mål med workshop: Komme med forbedringsforslag til oljevernmateriellet som brukes i kyst- og strandsonen

# Spørsmål og diskusjon

### Spørsmål 1: Hva kjennetegner utstyr som fungerer bra i oljevernaksjoner

### I kyst- og strandsonen kan det være vanskelig å få tilgang med tungt og kraftig utstyr og mye av arbeidet må gjennomføres manuelt. Det er derfor viktig at utstyret er mobilt og relativt lett og at det kan fraktes ved hjelp av ulike transportmiddel. En del av utstyret må også kunne bæres. Utstyret må også være ukomplisert å bruke og bør være intuitivt. Utstyret må være robust og tåle bruk under forhold som ikke er ideelle. En bør tilstrebe enda større grad av standardisering av oppsett og materiell i IUAene. Dette vil lette bistand på tvers av IUAer og gi stordriftfordeler knytt til innkjøp og kompetanse.

### Spørsmål 2: Hvordan kan vi håndtere små dagligdagse aksjoner med mindre klimaavtrykk

Dagens absorberende lenser er lette å bruke, men en må bli bedre på å vurdere rett nivå av innsats, her må en også vurdere klimaavtrykk opp mot gevinsten en får ved iverksette innsats. Konkrete forslag kan være:

* Bedre beslutningsstøtteverktøy, for eksempel flytskjema, app, enkle målemetoder osv
* Bedre kompetanse i ytre ledd, for eksempel via bruk av e-læring og simuleringstrening
* Robotsstøvsugerkonsept for dieselsøl?
* Enkel rigg til mekanisk dispergering av dieselsøl som kan spyle ned i vannet

### Spørsmål 3: Hvordan kan lensemateriellet i denne kategorien forbedres

* Lettere lenser til gjenbruk i skjermede områder. Dette bør være lenser som er mindre og lettere enn NOFI 250 lenser, men som tåler gjenbruk.
* Oljefangere til bruk i bunn av kilelenser slik at en på en enkel måte kan fange oljen
* Forankringsfester som går fra bunnkjetting til toppen av lensa og som kan splittes ved C-hook slik at en ikke trenger å løfte lensa for å feste forankringsmateriell

### Spørsmål 4:Hvordan kan materiell til strandsanering forbedres

Materiellet må være lett å bruke og ha gode løsninger for frakt i ulent terreng

### Spørsmål 5: Hvilke andre løsninger og forslag har vi

Autonome droner som kan overvåke et gitt område innen en tidsperiode.

Kameraløsninger på batteri som enkelt kan overvåke lenser som kan monteres på stativ\tre el lignende.

## Avklaringer og veien videre

For arbeidet videre med å utvikle utstyr og metoder er det behov for tett samarbeid mellom leverandørsiden og de som skal gjøre jobben i felt. Mange som vil bli ansvarlige for strandsanering i en aksjon har mange andre oppgaver og for å få nok tid til utviklingsprosjekter trengs det ressurser og prioritering.

## Deltakere

Deltakerne bestod av representanter fra NOFO, Kystverket, IUA Bergen, IUA Østfold, Noren Bergen AS og Allmaritim.